|  |
| --- |
| 13. april 2015J.nr. 14-4601023  |

|  |  |
| --- | --- |
|

|  |
| --- |
| Til Folketinget – Skatteudvalget |

Vedrørende L 144 - Forslag til Lov om ændring af lov om afgift af elektricitet og momsloven. (Tilpasninger til engrosmodellen m.v. og indførelse af omvendt betalingspligt pågas- og elmarkedet).Hermed sendes ændringsforslag, som jeg ønsker at stille til 2. behandlingen af ovennævnte lovforslag. Benny Engelbrecht/ Lene Skov HenningsenTil Folketinget – Skatteudvalget |

Vedrørende L 144 - Forslag til lov om ændring af lov om afgift af elektricitet og momsloven (Tilpasninger til engrosmodellen m.v. og indførelse af omvendt betalingspligt på gas- og elmarkedet).

Hermed sendes ændringsforslag, som jeg ønsker at stille til 2. behandlingen af ovennævnte lovforslag.

Benny Engelbrecht

/Lene Skov Henningsen

**Ændringsforslag**

**til**

**Forslag til lov om ændring af lov om afgift af elektricitet og momsloven (Tilpasninger til engrosmodellen m.v. og indførelse af omvendt betalingspligt på gas- og elmarkedet) (L 144)**

Til § 1

**1)** I den under *nr. 6* foreslåede affattelse af *§ 7, stk. 3*, *4. pkt.,* ændres ”for perioden” til: ”for perioden, bortset fra afgiftsbeløb, som er oplyst i datahubben i måneden efter forbrugsperioden, når afgiftsbeløbet vil være omfattet af en faktura fra en registreret virksomhed senere på måneden”.

[Administrativ lempelse af værnsreglen mod forudfakturering af afgift til momsregistrerede virksomheder m.v.]

Bemærkninger

Til nr. 1

Bestemmelsen i den foreslåede affattelse af § 7, stk. 3, 4. pkt., i lovforslaget indeholder en værnsregel mod elhandelsvirksomheders forudfakturering af afgift til deres erhvervskunder (momsregistrerede virksomheder m.v.). Værnsreglen indebærer, at elhandelsvirksomheden tidligst kan fakturere afgift til erhvervskunder, når elhandelsvirksomheden har modtaget en faktura med afgiften fra en registreret virksomhed.

Formålet med værnsreglen er at forhindre, at erhvervskunder på baggrund af elhandelsvirksomhedens forudfakturering får tilbagebetalt tilfakturerede afgifter fra SKAT, før den registrerede netvirksomhed har indbetalt afgifterne til SKAT.

Elhandelsvirksomhederne har omkring den 6. hverdag i måneden efter forbrugsmåneden adgang til oplysninger i datahubben om de enkelte erhvervskunders afgift, som vil være indeholdt i afgiftsbeløbet på den registrerede virksomheds faktura til elhandelsvirksomheden. Den registrerede virksomhed udsteder denne faktura senere i samme måned.

Det vil kunne lette administrationen for både elhandelsvirksomhederne og deres erhvervskunder, hvis elhandelsvirksomheden får mulighed for at fakturere afgift til de enkelte erhvervskunder allerede, når oplysningerne om afgiften er tilgængelige i datahubben.

En indførelse af denne mulighed for fakturering vurderes ikke at medføre udhuling af formålet med værnsreglen. Elhandelsvirksomhederne får mulighed for at sende fakturaen på et tidligere tidspunkt, men afgiftsbeløbet vil være uændret. Der ændres ikke på tidspunktet for indbetaling af elafgifter ift. muligheden for tilbagebetaling af elafgifter.

På den baggrund foreslås bestemmelsen ændret, så elhandelsvirksomheden får mulighed for at fakturere afgift til de enkelte erhvervskunder allerede, når oplysningerne om afgiften er tilgængelige i datahubben.